b'\n_START_ARTICLE_\nCosmopolitan Productions\n_START_PARAGRAPH_\nCosmopolitan Productions oli yhdysvaltalainen elokuvayhti\xc3\xb6, joka toimi 1918\xe2\x80\x931923 New Yorkissa ja sen j\xc3\xa4lkeen vuoteen 1938 Hollywoodissa.\n_START_SECTION_\nHistoria\n_START_PARAGRAPH_\nLehtimoguli William Randolph Hearst perusti yhti\xc3\xb6n edist\xc3\xa4\xc3\xa4kseen naisyst\xc3\xa4v\xc3\xa4ns\xc3\xa4, n\xc3\xa4yttelij\xc3\xa4 Marion Davies uraa. Davies esiintyi 29:ss\xc3\xa4 yhti\xc3\xb6n tuottamassa mykk\xc3\xa4elokuvassa ja 17 \xc3\xa4\xc3\xa4nielokuvassa._NEWLINE_Cosmopolitanin elokuvien levytyksest\xc3\xa4 vastasi ensi vuosina Paramount. Vuodesta 1923 levitt\xc3\xa4j\xc3\xa4 ja toinen tuottaja oli MGM ja vuodesta 1934 Warner Bros..\n_START_SECTION_\nOhjaajia\n_START_PARAGRAPH_\nRobert G. Vignola on ohjaaja, joka liittyy vahvasti Cosmopolitan Productionsiin. H\xc3\xa4n ohjasi sille useita elokuvia, kuten noiden aikojen kalleimman elokuvan When Knighthood Was in Flower (1922). Ohjaaja King Vidor teki yhti\xc3\xb6lle kolme komediaa Show People (1928), The Patsy (1928) ja Not So Dumb (1930), joiden p\xc3\xa4\xc3\xa4osassa oli Davies._NEWLINE_Cosmopolitanille ty\xc3\xb6skenteli lyhyen aikaa muitakin merkitt\xc3\xa4vi\xc3\xa4 ohjaajia, kuten John Ford, joka ohjasi Young Mr. Lincoln (1939), ja Howard Hawks, joka ohjasi elokuvan Ceiling Zero (1936).'